სსიპ ნავთობისა და გაზის სახელმწიფო სააგენტოს

გ ა ნ ც ხ ა დ ე ბ ა

გაცნობებთ, რომ ნავთობის და გაზის რესურსების II სალიცენზიო ბლოკზე, (მდებრეობს შავ ზღვაში, ადმინისტრაციულად ესაზღვრება ზუგდიდის, ხობისა და ფოთის მუნიციპალიტეტებს) “OMV Petrom S.A.” სახელმწიფოსთან გაფორმებული პროდუქციის წილობრივი განაწილების ხელშეკრულებით გათვალისწინებული მინიმალური სამუშაო პროგრამის (2D და 3D სეისმური მონაცემების მოსაპოვებლად შერჩეულია საკვლევი ფართობი, რომლის აღმოსავლეთ საზღვარი ხმელეთიდან დაახლოებით 10 კმ-ით არის მოშორებული) შესრულებამდე ვალდებულია მოამზადოს II სალიცენზიო ბლოკის მომცველი ფართობის „გარემოზე ზემოქმედების შეფასების ანგარიში“(გზშ), რომელიც შეიცავს ნავთობისა და გაზის ოპერაციების შედეგად გარემოზე პოტენციური ზემოქმედების ანალიზს.

გზშ-ის მომზადების პირველ ეტაპს წარმოადგენს სკოპინგის ანგარიში (*პროცედურა, რომელიც განსაზღვრავს გარემოზე ზემოქმედების შეფასების და შესასწავლი ინფორმაციის ჩამონათვალს და აღნიშნული ინფორმაციის გარემოზე ზემოქმედების შეფასების ანგარიშში ასახვის საშუალებებს*), რომლის ს ა ჯ ა რ ო გ ა ნ ხ ი ლ ვ ა გაიმართება 2022 წლის 28 იანვარს 14 საათზე ნავთობის და გაზის სახელმწიფო სააგენტოში, ქ.თბილისი, სანაპიროს ქ.№2, იუსტიციის სახლი, მე-4 სართული. განხილვა ჩატარდება ონლაინ რეჟიმში ნავთობის და გაზის სახელმწიფო სააგენტოს ოფიციალური ფეისბუქ გვერდის საშუალებით (ნავთობისა და გაზის სახელმწიფო სააგენტო/State Agency of Oil and Gas), ასევე სააგენტოში წინასწარი რეგისტრაციით (ტელ: 032 225-33-99), შესაძლებელია მსურველების დასწრებაც შეზღუდული რაოდენობით (*ახალი კორონავირუსით (SARS-CoV-2) გამოწვეული ინფექციის (COVID-19) გავრცელების თავიდან აცილების მიზნით საქართველოს მთავრობის მიერ შემუშავებული რეკომენდაციების შესაბამისად*).

საქართველოს კანონმდებლობით დადგენილი წესის შესაბამისად სკოპინგის ანგარიში ხელმისაწვდომია საზოგადოების ნებისმიერი წარმომადგენლისთვის. დოკუმენტის ელექტრონული ვერსია განთავსებულია ნავთობის და გაზის სახელმწიფო სააგენტოს ოფიციალურ ფეისბუქ გვერდზე(ნავთობისა და გაზის სახელმწიფო სააგენტო/State Agency of Oil and Gas), ხობის, ზუგდიდისა და ფოთის მუნიციპალიტეტის ოფიციალურ ვებ-გვერდებზე ([khobi.ge](http://www.khobi.ge), [zugdidi.mun.gov.ge](http://www.http://zugdidi.mun.gov.ge), poti.gov.ge), ასევე მოთხოვნის შემთხვევაში სააგენტოში(ქ.თბილისი, სანაპიროს ქ.№2) ხელმისაწვდომია სკოპინგის ანგარიშის ნაბეჭდი ეგზემპლარი.

საზოგადოებას უფლება აქვს სკოპინგის ანგარიშის განთავსებიდან 15 სამუშაო დღის ვადაში სააგენტოს წარუდგინოს მოსაზრებები და შენიშვნები სკოპინგის ანგარიშთან დაკავშირებით (წერილობით; საჯარო განხილვის დროს; ელექტრონული საშუალებით, თუ ის იძლევა ავტორისა და გამომგზავნის სარწმუნო იდენტიფიცირების საშუალებას).

საჯარო განხილვა ღიაა და საზოგადოების ნებისმიერ წარმომადგენელს უფლება აქვს მონაწილეობა მიიღოს მასში.